hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu sk es es es hu hu pl hu hu hu hu hu hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
Rövid túra Fehérvárcsurgóra | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap Archívum Rövid túra Fehérvárcsurgóra
Ha azt gondolod, hogy Budapesttől fél órányi autóútra nincsenek felkutatásra érdemes gyöngyszemek, akkor tarts velünk!
A hétvégén a KTM Cross 10-es nyergében tettünk egy rövid, 50 km-es túrát. A szintkülönbség nem túl nagy, a GPS szerint felfelé 250 méter, lefelé 238, tehát hagyományos kerékpárral is megtehető (bár miért tennénk, ha van alattunk elektromos? 😉 )
A túra útvonalát ezen a térképen is követheted:
Ha autóval érkezel, akkor tedd le a Penny market ingyenes parkolójában (Térképen: Parkoló). A parkoló mellett fut a kerékpárút; ezen tudod majd a várost elhagyni. Ha a bringádhoz kell valami (defektmegelőzés, pakktáska stb.), akkor ugorj be a parkoló mellett működő Alba Kerékvár boltjába érte. Ha szerencséd van, épp valami szuper elektromos kerékpárt raknak össze; nyugodtan kérdezz rá, és nézd meg közelebbről.
Az iszkaszentgyörgyi leágazónál menj át az úton a közlekedési lámpánál, és kövesd a csatlakozó kerékpárutat. Ha éhes lennél, akkor térj be a Kertész csárdába! A vízpermettel hűsített teraszán kényelmesen megebédelhetsz, miközben fél szemed az értékes bringákon tarthatod…
Ha feltankoltál, akkor nyeregbe! Iszkaszentgyörgynél elfogy alólad a kerékpárút, és egy alsóbbrendű, gyér forgalmú közúton kerekezhetsz tovább. Ne hagyd otthon a láthatósági mellényedet. 12 km után elérsz a csurgói víztározó gátjához, és csodás kilátás mellett, a tározó körüli erdőben futó földúton gurulhatsz. Kicsiny öblök csábítanak egy gyors mártózásra – ne hagyd ki! 🙂
A tavat gyorsan megkerülheted. Ha időd engedi, tégy egy sétát a Gaja-völgyi Tájcentrumban, ahol végigsétálhatsz a Gaja patak vadregényes partján.
A víztározónál nem fogsz rendes, kiépített strandot találni, de a térképen “Csobbanj!” felirattal jelzett helyen le tudsz jutni a partra, és úszhatsz és pihenhetsz egy kicsit. Mi is így tettünk 😉
Utunkat a műúton folytatjuk. A központban ne hagyd ki a Zámbó cukrászdát (lásd a térképen); a sütijükkel gyűjthetsz egy kis energiát. (A teljes útvonal hagyományos bringán 1.820 kalóriát igényel, úgyhogy nyugodtan bűnözhetsz…)
A faluban jó pár látnivalót is találhatsz:
Ahogy a film is mondja, ne hagyd ki a Károlyi kastély megnézését sem.
Innen továbbindulva nemsokára elérjük az utat, amin jöttünk, és kerekezhetünk vissza Fehérvár felé.
Bónusz tipp: a parkolótól kicsit tovább menve érdemes a napot a belvárosi Adria fagyizóban zárnod (lásd térképünket). Ne lepődj meg, mert mindig nagyon nagy sor áll előtte, de nyugtasson meg, hogy a brutál fagyigombócok mérete egyenesen arányos a sor hosszával… Egyre vigyázz, a belvárosban tilos a bringázás, szállj le, és told a bringát, kérlek!
Pár szó a járgányunkról. A KTM Macina Cross 10 a Bosch Active Line motorjával, a nagyobb, 400Wh-ás  akksijával és nagyon jól adagolható hidraulikus tárcsafékekkel szerelt. A 10 sebességes váltó használatakor a motor finoman elveszi a nyomatékot, és ha a váltó elvégezte a dolgát, újra ráadja a teljes motorerőt.  Az ergonómiára nem lehet panaszunk, kényelmes a nyereg, jók a markolatok. A motor enyhén duruzsol – van akit ez zavar, de ez a mi füleinknek valódi zene… 😉
Az utat a 30%-os rásegítésű ECO módban tettük meg. Ez jól segít a szembeszél ellen, és bármelyik emelkedőn elegendő erőt ad. Ha extra motorerő kellett, pl. a gát megmászásához, csak pár pöckölés a markolat mellett elhelyezett távirányítón, és már jött is a “három ember ereje” lórúgás.
A motor hatékonyságára jellemző, hogy az 50 km megtétele után még 90 km-re elég akkukapacitásunk maradt…
Kifelejtettünk valamit? Vagy kipróbáltad az utunkat? Írd meg a véleményed a hozzászólások között! 🙂
Előző cikkRekord gyanús összecsukható elektromos bringa
Következő cikkSamsung okosbringa Milánóból
KAPCSOLÓDÓ CIKKEKTÖBB A SZERZŐTŐL
Ebike tanóra: értsd meg a miérteket!
Így tarts ki az újévi fogadalmad mellett!
3+1 tipp téli kerékpározáshoz
Az ebike szerepe a 21. századi ember életében
Fókuszban a kényelem és a biztonság!
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
© 2020 Ebringa Zrt. - Minden jog fenntartva!